CMC เล็งออกหุ้นกู้วงเงิน 700 ลบ.ดอกเบี้ย 6.75% ลุยขายกองทุน-รายใหญ่ 6-8 พ.ค.62
CMC เล็งออกหุ้นกู้วงเงิน 700 ลบ.ดอกเบี้ย 6.75% ลุยขายกองทุน-รายใหญ่ 6-8 พ.ค.62
2 เม.ย. 2562

บริษัท เจ้าพระยามหานคร จำกัด (มหาชน) หรือ CMC เปิดเผยว่า บริษัทได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 700 ล้านบาท แบ่งเป็นจำนวนเสนอขาย 500 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 200 ล้านบาท อายุ 2 ปี ครบกำหนดไถ่ถอนปี พ.ศ.2564 อัตราดอกเบี้ยคงที่ร้อยละ 6.75 ต่อปี ชำระดอกเบี้ยทุก 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 6-8 พ.ค.62 โดยมีบล.คันทรี่ กรุ๊ป และ บล.เออีซีเป็นผู้จัดการการจัดจำหน่ายหุ้นกู้
สำหรับวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อชำระคืนหุ้นกู้ CMC196A ครบกำหนดไถ่ถอนวันที่ 16 ก.ค.62 จำนวน 479.10 ล้านบาท และเพื่อเป็นเงินทุนหมุนเวียนในกิจการ